219 
Methodik. 
Til den samtidige Bestemmelse af Hud- og Lungerespirationen 
hos en Frø har jeg gennemgaaende anvendt følgende Methode. 
Jeg benytter to fuldstændig adskilte, men iøvrigt ganske 
analoge Respirationsapparater, henholdsvis til Huden og Lungerne. 
Disse er indrettede efter følgende Princip, som tidligere er benyttet 
og beskrevet af Hasselbalch (p. 31—40): Af en afspærret, 
stadig cirkulerende Luftmasse, hvorfra Respirationen foregaaer, tages 
Prøver ved Forsøgets Begyndelse og Slutning, og heri bestemmes 
de absolute Mængder af de forskellige Luftarter, reducerede til 0° 
og 760 mm. Tryk. Naar nu Forholdet mellem Prøverecipienternes 
Volumina og hele Apparatets Volumen er bekendt, kan det respira¬ 
toriske Stofskifte heraf beregnes. For at Kulsyreprocenten ikke 
skal stige for højt, er der i Kredsløbet indskudt en Flaske med 
Barytvand. Den heri absorberede Kulsyre bestemmes ved Titrering. 
Metliodens Enkeltheder er følgende *): 
For med fuldstændig Sikkerhed at holde Hudrespirationen og 
Lungerespirationen indbyrdes adskilte lægges der Kanyle i Frøens 
Lunger. Jeg er, efter Forsøg paa at foretage Tracheotomi, som 
man plejer at gøre hos andre Dyr, blevet staaende ved at føre 
Kanylen ind gennem Munden og fixere den i Larynx ved Sutur. 
Frøen fixeres i Rygleje, Hovedet trækkes godt frem ved Hjælp af 
en Traad gennem Snudespidsen, og Munden holdes vidt opspærret 
*) Apparater og Methoder er under Forsøgenes Gang bievne ændrede i 
adskillige Enkeltheder. Jeg beskriver dem her i deres endelige Form. 
